
คู่มืออภิปราย “รากฐานพระคัมภีร์” - วิชาย่อย 1: เหตุใดจึงต้องศึกษาพระคัมภีร์เดิม (พันธสัญญาเดิม)?
 
คำถามเพื่อการอภิปราย

1. สิ่งที่สำคัญที่สุดที่ท่านได้เรียนรู้ในบทเรียนนี้คืออะไร?  หรือมีสิ่งหนึ่งสิ่งใดหรือไม่ในบทเรียนนี้ที่ท่านยังไม่ค่อยเข้าใจ?


2. จงระบุและบรรยายสองสาเหตุที่สามารถทำให้เรารู้สึกถึงความห่างไกลมากขึ้นระหว่างเรากับพระคัมภีร์เดิม 


3. จงอธิบายบางวิธีที่พระเยซูใช้คำสอนจากพระคัมภีร์เดิมในการเทศนาและในพันธกิจของพระองค์เอง


4. เราน่าจะได้เรียนรู้สิ่งใดจากคำสอนของพระเยซูและของเปาโลเกี่ยวกับความเกี่ยวข้องสัมพันธ์ของพระคัมภีร์เดิมกับโลกยุคปัจจุบัน? 


5. จงอธิบายสิ่งท้าทายสำคัญที่เราต้องเผชิญ เมื่อเราพยายามเข้าใจและประยุกต์พระคัมภีร์เดิมเข้ากับชีวิตของเรา


6. พระคัมภีร์เดิมทำให้ท่านสับสนในบางครั้งหรือไม่?  จงยกตัวอย่างและอธิบายเหตุผล


7. ท่านสามารถพยายามย่น “ความห่างไกล” ระหว่างตัวท่านเองกับพระคัมภีร์เดิมได้อย่างไร?


8. หากมีใครสักคนกล่าวว่า “คำสอนของพระเยซูเกี่ยวกับประเด็นเช่นการฆาตกรรม การผิดประเวณี และการรักศัตรู ขัดแย้งกับคำสอนในพระคัมภีร์เดิม” ท่านจะตอบว่าอย่างไร? 


9. ในคำเทศนาบนภูเขา เหตุใดพระเยซูจึงย้ำตลอดเวลาถึงความแตกต่างระหว่าง “สิ่งที่คนกล่าว” และ “ถ้อยคำที่เขียนไว้”?  คริสเตียนยุคปัจจุบันอาจถูกล่อลวงให้ผิดพลาดในทางใดได้บ้าง เหมือนคนเหล่านั้นที่พระเยซูหักล้าง? 


10. การยอมรับธรรมชาติอันไม่มีวันเปลี่ยนแปลงของพระเจ้าให้ประโยชน์อะไรกับท่านบ้าง เมื่อท่านศึกษาพระคัมภีร์เดิม?
 
ข้อความสำคัญเพื่อการทบทวน
หนังสือเล่มต่าง ๆ ในพระคัมภีร์เดิมมักดูเหมือนดินแดนต่างชาติต่างภาษาสำหรับท่านและข้าพเจ้า เพราะการเขียนหนังสือเหล่านั้นเกิดขึ้นผ่านทั้งการดลใจผ่านชีวิตและการที่พระเจ้าลดตัวลงมาเพื่อสื่อสารกับผู้รับสารดั้งเดิมชาวอิสราเอล  พระคัมภีร์เดิมนั้นเขียนขึ้นเกี่ยวกับวัฒนธรรมที่แตกต่างจากวัฒนธรรมปัจจุบันอย่างมหาศาล  แม้ในปัจจุบัน ความเชื่อส่วนบุคคลของท่านเกี่ยวกับพระคัมภีร์ก็อาจแตกต่างจากของคริสเตียนที่อยู่รอบตัวท่าน  เมื่อพิจารณาหัวข้อกว้าง ๆ ที่ประยุกต์ได้เสมอเข้ากับค่านิยมของคริสเตียน มันก็จะง่ายยิ่งขึ้นที่จะมองย้อนกลับมาถึงความสัมพันธ์ของหัวข้อเหล่านั้นกับชีวิตของท่านเอง แต่ยิ่งศึกษาพระคัมภีร์เดิมลึกซึ้งขึ้นเพียงใด ก็ยิ่งดูเหมือนว่ามันเกี่ยวข้องกับเราน้อยลงเพียงนั้น  แน่นอน มันมีความแตกต่างมากมายระหว่างสิ่งที่คริสเตียนแห่งพระคัมภีร์ใหม่เชื่อ และสิ่งที่คริสเตียนแห่งพระคัมภีร์เดิมเชื่อ (ในทางศาสนศาสตร์)
กรณีศึกษา: การถอยห่างจากพระเจ้าแห่งพระคัมภีร์เดิม:
สตีฟเป็นคริสเตียนมาแล้ว 25 ปี และเขาเคยสอนชั้นเรียนรวีวารศึกษาผู้ใหญ่ที่คริสตจักรของเขา  เขาสอนจากพระคัมภีร์ใหม่เสมอ เพราะเขาพบว่าพระคัมภีร์เดิมนั้นยากกว่ามากที่จะเข้าใจ  ระบบการถวายเครื่องบูชา การกระทำสงครามกับศัตรูของพระเจ้า กฎเกณฑ์ต่าง ๆ ในหนังสือเลวีนิติ ประเพณีอันแปลกประหลาดของประชากร ข้อเขียนลี้ลับของผู้เผยพระวจนะบางท่าน—ทั้งหมดนี้และอีกหลายสิ่งล้วนทำให้เขาถอยห่างจากคำสอนในพระคัมภีร์เดิม  แน่นอน สตีฟอ่านสดุดีเพื่อแสวงหาแรงบันดาลใจ และอ่านสุภาษิตเพื่อแสวงหาคำแนะนำ แต่นอกเหนือจากนั้น—และนอกเหนือจากข้อพระคัมภีร์หลักบางข้อ—เขายึดเพียงพระคัมภีร์ใหม่เท่านั้น  เมื่อคนถามเขา เขาจะตอบว่า “ในเมื่อพระคริสต์ได้เสด็จมาแล้ว เราควรมุ่งความสนใจของเราไปที่พระคัมภีร์ใหม่”
คำถามเพื่อการสะท้อนคิด 
1. จงประเมินพร้อมกับกลุ่มที่เรียนพร้อมกับท่าน เกี่ยวกับมุมมองของสตีฟเรื่องพระคัมภีร์เดิมในกรณีศึกษาข้างต้น
2. จงกล่าวถึงประสบการณ์ของท่านเองในการอ่านและฟังพระคัมภีร์เดิม
1. ท่านอ่านพระคัมภีร์เดิมบ่อยเพียงใด?
2. ท่านอ่านพระคัมภีร์ใหม่บ่อยเพียงใด?
	ค.หากท่านมีแนวโน้มที่จะเลือกอ่านภาคใดภาคหนึ่งมากกว่าอีกภาคหนึ่ง จงอธิบายว่าเป็นเพราะเหตุใด 
ง. ท่านคิดว่า เหตุใดหลายคริสตจักรจึงเทศนาจากพระคัมภีร์ใหม่มากกว่าจากพระคัมภีร์เดิม
	จ.แนวปฏิบัติหรือแนวโน้มของคริสตจักรของท่านในเรื่องนี้เป็นอย่างไร?  คริสตจักรของท่านให้น้ำหนักภาคใดภาคหนึ่งเป็นพิเศษหรือไม่?  จงถามศิษยาภิบาลของท่านถึงเหตุผล
3. หากท่านมีปัญหากับประเด็นใดที่ท่านอ่านพบในพระคัมภีร์เดิม จงคุยกับกลุ่มที่เรียนพร้อมกับท่านเกี่ยวกับว่าประเด็นนั้นคืออะไร และเหตุใดมันจึงเป็นปัญหาสำหรับท่าน  จงขอให้สมาชิกแต่ละคนของกลุ่มที่เรียนพร้อมกับท่านเขียนรายการเบื้องต้นของปัญหาหรือความท้าทายต่าง ๆ ในการอ่านพระคัมภีร์เดิม  จากนั้น จงแบ่งปันรายการปัญหาของสมาชิกทุกคนและทำรายการของกลุ่ม
4. มุมมองของท่านเกี่ยวกับพระคัมภีร์เดิมเป็นอย่างไร เมื่อเปรียบเทียบกับมุมมองของพระเยซูและของเปาโล ตามที่ได้อภิปรายในบทเรียนนี้?  จงให้หลักฐานจากการกระทำของท่าน
5. จงบรรยายมุมมองของพระเยซูและของเปาโลเกี่ยวกับพระคัมภีร์เดิมด้วยคำพูดของท่านเอง ตามบทเรียนนี้

งานภาคปฏิบัติ	
จงติดตามการอ่านพระคัมภีร์ของท่าน โดยสร้างแผนผังเพื่อบันทึกวันที่และข้อความที่ท่านอ่าน  (สิ่งนี้อาจเป็นส่วนหนึ่งของบันทึกประจำวันของท่าน ซึ่งท่านจะเขียนบันทึกข้อสังเกตต่าง ๆ และสิ่งที่ได้เรียนรู้—ขอแนะนำอย่างมากให้ทำส่วนนี้)  จุดประสงค์ของการบันทึกลงในแผนผังนี้ ไม่ใช่เพื่อให้ท่านมีเหตุที่จะภูมิใจหรือละอายใจ แต่เพื่อช่วยท่านให้สร้างวินัยกับตนเองเพื่อมีบุคลิกที่พอพระทัยพระเจ้า  หลังจากหลายเดือนผ่านไป จงสังเกตว่าท่านอ่านพระคัมภีร์เดิมมากเพียงใด และอ่านพระคัมภีร์ใหม่มากเพียงใด  แผนผังดังกล่าวสามารถออกแบบอย่างเรียบง่าย ดังตัวอย่างข้างล่างนี้

	วันที่
	ข้อความจากพระคัมภีร์

